Ole Bjørn Støle

Ole Bjørn Støle (født 9. april 1950 i Bergen, død 19. november 2010) var en norsk jurist og høyesterettsdommer.

Han tok juridisk embetseksamen ved Universitetet i Bergen i 1976. Han har tidligere jobbet blant annet i Justisdepartementes lovavdeling, som dommerfullmektig Kristiansand byrett, advokat hos Regjeringsadvokaten (møterett for Høyesterett 1982), lagdommer i Gulating lagmannsrett og som privatpraktiserende advokat før han tiltrådte som høyesterettsdommer 1. august 2002. I perioden 2006-2010 hadde Støle permisjon fra Høyesterett for å være dommer ved ICTY (Det internasjonale krigsforbrytertribunalet for det tidligere Jugoslavia).

 Referanser 

 Kilder 
 Aftenposten 25. november 2010 side 14, Nekrolog forfattet av Tore Schei.

Kategori:Norske høyesterettsdommere
Kategori:Personer fra Bergen kommune